Rendszeres gyermekvédelmi kedvezmény

	Ügytípus 
	Rendszeres gyermekvédelmi kedvezmény

	Rövid leírás 
	A rendszeres gyermekvédelmi kedvezményre való jogosultság megállapításának célja annak igazolása, hogy a gyermek szociális helyzete alapján jogosult a gyermekek védelméről és a gyámügyi igazgatásról szóló 1997. évi XXXI. törvényben (Gyvt.) meghatározott gyermekétkeztetés normatív kedvezményének, augusztus és november hónapban pénzbeli támogatásnak ill. a külön jogszabályokban meghatározott egyéb kedvezményeknek (pl. tankönyvtámogatás, kollégiumi díj, védett fogyasztói státusz stb.) az igénybevételére.   

A rendszeres gyermekvédelmi kedvezmény iránti kérelmet a szülő, a törvényes képviselő, a nagykorú jogosult lakcíme szerinti illetékes önkormányzat polgármesteri hivatalánál  terjesztheti elő.  

A kiskorú gyermek részére a rendszeres gyermekvédelmi kedvezményre való jogosultság akkor állapítható meg, ha a gondozó családban az egy főre havi jövedelem nem haladja meg a szociális vetítési alap 225%-át (jelenleg: 64.125,-Ft) ha a gyermeket egyedülálló szülő, vagy törvényes képviselő gondozza, ha a gyermek tartósan beteg vagy fogyatékos, a nagykorú gyermek ha nappali oktatás munkarendje szerinti tanulmányokat folytat a szociális vetítési alap 245%-át (jelenleg: 69.825,-Ft) feltéve, ha a vagyoni helyzet vizsgálata során az egy főre jutó vagyon értéke nem haladja meg a jogszabályban meghatározott értéket.  

A kérelmet a nagykorú vált gyermek saját jogán nyújthatja be, a jogosultság megállapításánál – a jövedelmi és vagyoni feltételek mellett - további feltétel, hogy a nagykorú jogosult a nagykorúvá válását megelőző második hónap első napja, valamint a nagykorúvá válásának napját megelőző nap közötti időszakban legalább egy napig rendszeres gyermekvédelmi kedvezményre volt jogosult a 23. életévét még nem töltötte be és a nappali oktatás munkarendje szerinti tanulmányokat folytat, vagy a 25.életévét nem töltötte be és felsőfokú oktatási intézmény nappali tagozatán tanul. 

A feltételek fennállása esetén a jogosultság a kérelem benyújtásának napjától kezdődően egy év időtartamra, de legfeljebb a közoktatási intézményben tanulmányokat folytató gyermek 23. életévének, illetve a felsőfokú oktatási intézményben hallgatói jogviszonyban álló gyermek 25. életévének betöltéséig állapítható meg.

A gyermek részére családba fogadó gyámként kirendelt, a külön törvény szerint a gyermek tartására köteles hozzátartozó részére, feltéve hogy a amennyiben a Gyvt. 19. § (1a) bekezdése szerinti ellátások valamelyikében részesül, a rendszeres gyermekvédelmi kedvezményhez kapcsolódóan pénzbeli ellátást is meg kell állapítani.               

	Az ügyet intéző iroda 
	Humán Osztály Szociális és Lakásügyi Csoport 

	Címe 
	8800 Nagykanizsa, Erzsébet tér 7.

	Ügyfélfogadási időpontok: 
	hétfő: 8:00-12:00
kedd: nincs ügyfélfogadás
szerda: 8:00-12:00, 13.00-16.00
csütörtök: 8:00-12:00
péntek: nincs ügyfélfogadás 

	Ügyintézők 
	Dombi-Kaczor Kinga (20/849-2439), Koronczai Erzsébet (20/849-2455), Németh György (20/849-2441), Tollárné Tóth Tímea (20/849-2415), Farkas-Rónaszéki Ágota (20/849-2338)

	Igénylő 
	Az önkormányzat közigazgatási területén lakóhellyel vagy tartózkodási hellyel rendelkező és életvitelszerűen is Nagykanizsa Megyei Jogú Város területén lakó szülő, törvényes képviselő, nagykorú jogosult

	Ügyintézési határidő
	60 nap, hiánytalan kérelem estén 8 nap

	Ügyintézés díja
	illetékmentes

	Ügyintézés kezdeményezhető 
	- személyesen, vagy meghatalmazottja útján az ügyintézőknél ügyfélfogadási időben

- postai úton

	Szükséges iratok 
	- a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm. rendelet a Gyer. 65. § (1) bekezdésében meghatározott - a gyermekek és az ifjúság védelméért felelős miniszter által e célra rendszeresített - formanyomtatvány és a jogszabályban előírt  mellékletek  
- jövedelemigazolások (a kérelem benyújtását megelőző hónap jövedelméről)
- tanulói jogviszony igazolás vagy diákigazolvány 

( tanköteles kor után ) 

- a gyermek elhelyezése vagy ideiglenes elhelyezése tárgyában hozott bírósági, illetve gyámhatósági határozatot, a szülői felügyeleti jogot együttesen gyakorolni jogosult szülők esetén, ha a szülői felügyeleti jogot egyikőjük gyakorolja, gyámhivatali megállapodásuk

 

	Kapcsolódó jogszabályok 
	A gyermekek védelméről és a gyámügyi igazgatásról szóló 1997. évi XXXI. törvény, valamint a 149/1997. (IX.10.) Korm. rendelet a gyámhatóságokról, valamint a gyermekvédelmi és gyámügyi eljárásról, 331/2006.(XII.23.) Korm. rendelet a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről 


